Meie tegime sel korral näiteks veiseliha,  kanaliha, šampinjonide, varsselleri, suvikõrvita ja lillkapsaga, aga võib kasutada mis tahes liha, köögivilju ja sama hästi sobivad fondüüpuljongis küpsetamiseks ka igausugsed mereannid. Ampsude dippimiseks segasime erinevaid kastmeid (küüslaugu, juustu, paprika ja tilliga). Ka neid võib valida vastavalt maitsele, teha ise peenra pealt toodud või talvel sügavkülmas säilitatud petersellist, tillist või ka mädarõikast, küüslaugust vms ning segada need vastavalt igaühe maitsele kas hapukoorega või maitsestamata  jogurtiga.